CELEX: 62018TN0352
Language: lv
Date: 2018-06-05 00:00:00
Title: Lieta T-352/18: Prasība, kas celta 2018. gada 5. jūnijā – Germann Avocats un XJ (*)/Komisija

27.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 301/39
               
            
         Prasība, kas celta 2018. gada 5. jūnijā – Germann Avocats un  XJ (*1)
            /Komisija
         (Lieta T-352/18)
         (2018/C 301/53)
         Tiesvedības valoda – angļu
         
            Lietas dalībnieki
         
         
            Prasītāji: Germann Avocats LLC (Ženēva, Šveice) un  XJ (*1)
             (pārstāvis: N. Skandamis, advokāts)
         
            Atbildētāja: Eiropas Komisija
         
            Prasījumi
         
         
                     —
                  
                  
                     atcelt atbildētājas lēmumu, kas ir ietverts vēstulē, kuru prasītāji saņēmuši 2018. gada 2. aprīlī un ar kuru ir noraidīts to iesniegtais kopīgais piedāvājums papildu pētījumam par arodbiedrību praksi attiecībā uz nediskrimināciju un dažādību darbvietā (uzaicinājums iesniegt piedāvājumus JUST/2017/RDIS/FW/EQUA/0042);
                  
               
                     —
                  
                  
                     piespriest atbildētājai nodrošināt juridiski pietiekamu pārskatāmību, sniedzot atbilstošu informāciju un veicot kvantitatīvu un kvalitatīvu analīzi attiecībā uz situāciju konkurences jomā it īpaši saistībā ar izraudzīto pretendentu un rūpēm par dažādību attiecīgajos tirgos saistībā ar aplūkoto konkursu;
                  
               
                     —
                  
                  
                     piespriest atbildētājai atlīdzināt prasītājiem zaudējumus 35 000 EUR apmērā, kā arī samaksāt procentus saistībā ar kaitējumu, kas tiem, iespējams, nodarīts ar to, ka nav ievērota to tiesiskā paļāvība, ka ir zudusi iespēja īstenot attiecīgo līgumu un ka ir pārkāptas citas tiesības un principi;
                  
               
                     —
                  
                  
                     piespriest atbildētājai atlīdzināt tiesāšanās izdevumus šajā tiesvedībā.
                  
               
            Pamati un galvenie argumenti
         
         Prasības pamatošanai prasītāji izvirza trīs pamatus.
         
                     1.
                  
                  
                     Ar pirmo pamatu tiek apgalvots, ka atbildētāja neesot izpildījusi pienākumu norādīt pamatojumu to piedāvājuma novērtējumā saistībā ar uzaicinājumu iesniegt piedāvājumus JUST/2017/RDIS/FW/EQUA/0042.
                  
               
                     2.
                  
                  
                     Ar otro pamatu tiek apgalvots, ka atbildētāja esot pieļāvusi vairākas acīmredzamas kļūdas prasītāju piedāvājuma novērtējumā saistībā ar minēto uzaicinājumu iesniegt piedāvājumus.
                  
               
                     3.
                  
                  
                     Ar trešo pamatu tiek apgalvots, ka atbildētāja neesot izpildījusi pienākumu apmierināt prasītāju tiesisko paļāvību saistībā ar konkurences situāciju tirgū, kas garantētu līdzvērtīgus konkurences apstākļus konkurentu vidū, tostarp pieļaudama un/vai atbalstīdama pastāvošu vai iespējamu dominējošā stāvokļa ļaunprātīgu izmantošanu, un ka atbildētāja esot pārkāpusi vienlīdzīgas attieksmes, labas pārvaldības, pārskatāmības un labas ticības principus procedūrā, kuras rezultātā tika pieņemts apstrīdētais lēmums.
                  
               
            (*1)  Informācija dzēsta vai aizstāta, ņemot vērā personas datu aizsardzību un/vai konfidencialitāti.